Anzel Mans | Die Skryfbesigheid
Anzel is een van die eerste skrywers wat deur Die Skryfbesigheid se skryfskole gevorm is. Van kleintyd af was sy mal oor stories en om stories self op te maak. Dit was egter eers gedurende haar hoërskoolloopbaan dat sy, onder leiding van 'n baie goeie Afrikaanse taalonderwyseres, meer aandag aan haar skryfwerk kon gee.
In 2003 het sy vir die eerste keer aan die ATKV Woordwoekeraars-kompetisie deelgeneem, waarna sy elke jaar 'n prys losgeslaan het. Na 'n lang stilte, het sy weer in 2009 vir die ATKV Woord en Aksievreugd- kompetisie ingeskryf, waar sy as finalis in die kortverhaalkategorie aangewys was. In 2010 het sy die algehele tweede plek in hierdie kompetisie behaal.
Sy het in 2009 vir die eerste keer 'n skryfskool by Die Skryfbesigheid (Toe Petru-Nell Skryfbesigheid) bygewoon en daarna ook 'n hele reeks werkswinkels voltooi. In Maart 2010 is haar eerste kortverhaal deur die Landbouweekblad vir publikasie aanvaar Die kortverhaal, Fees van die pampoenpitte, is een van die eerste verhale wat sy by 'n PNSkryf Werkswinkel geskryf het, wat vir publikasie aanvaar is. Daarna het sy aanhou skryf en meer skryfskole bygewoon wat haar skryfwerk verder geslyp het.
In 2011 het sy begin skryf as deel van Vrouekeur se span skrywers. Haar kortverhale word vinnig deur die verhaalredakteur opgeraap en die lesers is mal oor die trant en styl van haar werk. Nog verhale verskyn eersdaags in die tydskrif, sommige het weereens hulle oorsprong uit een van die werkswinkels wat sy in 2010 en 2011 bygewoon het.
Haar raad aan alle voornemende skrywers is: "Moet nooit moed opgee nie. Die teleurstelling is groot as jou "hartskrywes" nie vir publikasie aanvaar word nie, ek weet. Sulk 'n bietjie as jy moet, maar dan staan jy op en gaan sit weer voor die rekenaar en skryf. Aanhouer wen. Jy kan dit doen. As jy net in jouself begin glo."
Die volgende kortverhale is in die Vrouekeur gepubliseer:
LENTE: 8 April 2011
OULAP SE ROOI: 6 Mei 2011
RISSIEPIET: 13 Mei 2011 (Geskryf by die Werkswinkels)
DIE PADSTAL: 24 Junie 2011
WIT OLIFANT: 1 Julie 2011 (Geskryf by die werkswinkels)
GYPSIE: 16 September 2011
ONGEWONE MARTELING: 30 September 2011
APPELGESKIL: 16 November 2011 (Geskryf by die werkswinkels)
BOEMERANG: 16 Desember 2011
PRESENTJIE: 6 Januarie 2012
KOLWYNTJIE: 20 April 2012
BOEMELAAR: 4 Mei 2012
VLINDERSOENE: 8 Junie 2012
AFFODILLE VIR ZENNA: 9 Julie 2012 (Geskryf by 'n PNSkryf Skryfskool)
DIE ROOI BANKIE: 24 November 2012
WENRESEP: 2 November 2012
TJOEKA-TREIN: 16 Augustus 2012
'N KRISMISBOOM VIR PAPPA: 14 Desember 2012
OMKEERBAAR: 8 Maart 2013
TATOE OP MY HART: 5 April 2013
'N HAPPIE KOEK – 13 Junie 2014
BLOU KERSFEES – 26 Desember 2014
KRAGTELOOS – 2 Oktober 2015
In 2012/2013 het Anzel vir Pronk, 'n e-bundel met 'n versameling van hierdie reeds gepubliseerde en splinternuwe kortverhale, deur Boekemakranka laat publiseer. Hierdie bundel was op verskeie platforms, soos Leserskring, Amazon en Kalahari.com beskikbaar. Later in 2013 is een van Anzel se kortverhale, Rykdom, ingesluit in 'n liefdadigheidsbundel, My kort vir jou Sop, wat ook deur Boekemakranka uitgereik is. Hierdie bundel was vir 'n geruime tyd beskikbaar by Kalahari.com, Amazon en Leserskring.
Haar nuutste kortverhaalbundel, Komplimente van 'n Gypsy, is in 2016 deur Killian en Malherbe Uitgewers uitgegee en bevat 'n versameling van haar kortverhale as deel 1 van 2 bundels – Die tweede bundel sal in 2017 beskikbaar wees.
Komplimente van 'n Gypsy kan bestel word deur vir Heleen Malherbe 'n e-pos na malherbeheleen@gmail.com te stuur of om vir Anzel by anzel.mans@gmail.com 'n e-pos te stuur.
Bo en behalwe haar kreatiewe skryfwerk, het Anzel in 2015 begin om Engelse handboeke te skryf vir die TVET Kollege sektor, uitgegee deur Oxford University Press SA en Seyfferdt Publishers. Hierdie titels sluit in:
Personnel Training N5 Textbook: Oxford University Press SA – Publication date: March 2016
Personnel Training N6 Textbook: Oxford University Press SA – Publication date: June 2016
Introduction To Personnel Management N4 Textbook: Seyfferdt Publishers – Publication date: January 2016